钦定古今图书集成/明伦汇编/闺媛典/第119卷 > 二李氏
## 钦定古今图书集成/明伦汇编/闺媛典/第119卷 > 二李氏

按《太平府志》：二李，李白二孙女也。一归陈云，一归刘
劝。元和中，观察使范传正访得之，召见，问所由，答曰：
“父伯禽不禄，有兄一人，出游不返，俪于农夫，救死而
已。请改瘗白于青山之南。”传正相与泣下，劝二女另
适，曰：“不可。孤穷失身，仗威改配，非所愿也。”范奇之，复
其家。